**ПРОТОКОЛ № 23**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**ПРИ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 19.06.2018 г.**

Присъстват: Даниела Машева, Огнян Дамянов, Светлана Бошнакова, Пламен Найденов, Нели Златкова, Петя Маринова, Симона Попова, Наталия Василева, Марио Василев, Лъчезар Лазаров.

Отсъства: Пламена Цветанова.

На заседанието присъстват: Антонина Романова – и.ф. директор на дирекция „Атестиране на магистрати“ и Яна Мачева – главен експерт в отдел „Конкурси на магистрати”.

Протоколирал: Даниела Иванова

Допълнителни точки, включени за разглеждане в дневния ред на Комисията по атестирането и конкурсите при Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: Р-7 – Р-8, П-15 – П-19.

РАЗНИ

Р-1. ОТНОСНО: Предложение за назначаване на младши прокурори, по обявените конкурси с решения на Прокурорската колегия на Висшия съдебен съвет по протокол № 5/30.01.2014 г. и протокол № 3/22.01.2015 г., на длъжност „прокурор“ в районните прокуратури, след изтичане на срока по чл. 240, ал. 1 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

* 1. Отлага разглеждането на т. Р-1 за следващото заседание на Комисията.

Р-2. ОТНОСНО: Предложение от административния ръководител на Софийска градска прокуратура за назначаване на Емил Велков Петров на длъжността „заместник на административния ръководител - заместник-градски прокурор“ на Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 168, ал. 3 от ЗСВ, Емил Велков Петров - прокурор в Софийска градска прокуратура, на длъжността „заместник на административния ръководител - заместник-градски прокурор“ на Софийска градска прокуратура, с ранг „прокурор в АП”, с месечно трудово възнаграждение съгласно Таблица №1 на Висшия съдебен съвет.

2. ВНАСЯпредложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

Р-3. ОТНОСНО: Атестиране на допуснатите участници в конкурсите за повишаване в длъжност „прокурор“ във Върховна касационна прокуратура, Върховна административна прокуратура и „следовател“ в Национална следствена служба. (приложение на чл. 197, ал. 5, т. 1 от ЗСВ).

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. НЕ ОТКРИВА процедури за извънредно атестиране за участниците в конкурсите за повишаване в длъжност „прокурор“ във ВКП и ВАП и в длъжност „следовател“ в НСлС, за които след приключване на периодичното атестиране към датата на влизане в сила на ЗИД ЗСВ Дв.бр.49/12.06.2018 г. не са изминали 5 години от последното проведено периодично атестиране (считано от края на статистически отчетения период на предходното атестиране), поради липса на законовите предпоставки.

*Мотиви: Съгласно измененията на чл. 197, ал. 5, т. 1 ЗСВ Дв. бр. 49/12.06.2018 г., в сила от 16.06.2018 г. извънредно атестиране се провежда след приключване на периодичното атестиране, ако от последното периодично атестиране са изминали 5 години и магистратът участва в конкурс за повишаване или преместване в длъжност.*

*С промените в ЗСВ ДВ. бр. 49/12.06 2018 г. е отменен и текстът на § 206, ал. 1 от ЗИД ЗСВ Дв. бр. 62/09.08.2016 г., изискващ провеждане на извънредно атестиране и спрямо участниците в конкурси, атестирани по стария ред (до измененията в ЗСВ от август 2016 г.), ако в конкурсите участва кандидат, атестиран по новия ред. Ето защо за магистратите, от чието последно периодично атестиране е изминал период по-малък от законово определения 5 годишен, независимо от реда на проведеното атестиране и независимо от наличието на участници, атестирани по новия ред, не са налице основанията за провеждане на извънредно атестиране. Допълнително и разпоредбата на § 24 от ПЗР ЗИД ЗСВ, която предвижда довършване само на започналите до влизането в сила на ЗИД ЗСВ бр. 49/2018 г. процедури за извънредно атестиране във връзка с обявени конкурси за повишаване или преместване, както и за избор на административни ръководители в органите на съдебната власт*.

*Предвид гореизложеното, Комисията по атестирането и конкурсите счита, че за участниците, за които след приключване на периодичното атестиране към датата на влизане в сила на ЗИД ЗСВ Дв.бр.49/12.06.2018 г. не са изминали 5 години от последното проведено периодично атестиране (считано от края на статистически отчетения период на предходното атестиране*), *не следва да бъдат откривани процедури за извънредно атестиране във връзка с участието им в конкурсните процедури, а депозираните в тази връзка предложения следва да бъдат оставени без разглеждане. С оглед участието им в конкурсните процедури ще бъдат отчетени резултатите от последно проведеното атестиране, съгласно разпоредбата на чл. 192, ал. 1, изр. 1 от ЗСВ.*

3.2. ОТКРИВА на основание чл. 197, ал. 5 т. 1 ЗСВ процедура за извънредно атестиране на допуснати участници в конкурсите за повишаване в длъжност „прокурор“ във ВКП и ВАП и в длъжност „следовател“ в НСлС, както следва:

|  |  |  |  |
| --- | --- | --- | --- |
|  | име на магистрат | длъжност | Период на атестация |
|  | Марин Стоянов Дишлянов | Прокурорв Специализирана прокуратура | 16.06.2013 -16.06.2018 г. |
|  | Дилян Стоянов Деянов | Прокурор в Специализирана прокуратура | 16.06.2013 -16.06.2018 г. |
|  | Антоанета Георгиева Чакърова | Прокурорв Апелативна прокуратура-В. Търново | 16.06.2013 -16.06.2018 г. |
|  | Любомир Тодоров Мирчев | Прокурорв Софийска градска прокуратура | 16.06.2013 -16.06.2018 г. |
|  | Валентин Данчев Ортакчиев | Прокурорв Софийска районна прокуратура | 16.06.2013 -16.06.2018 г. |
|  | Елка Темелкова Ваклинова | Прокурорв Софийска градска прокуратура | 16.06.2013 -16.06.2018 г. |
|  | Виктор Иванов Иванов | Прокурорв Софийска градска прокуратура | 16.06.2013 -16.06.2018 г. |
|  | Митко Георгиев Димитров | Прокурорв Софийска градска прокуратура | 16.06.2013 -16.06.2018 г. |
|  | Вержиния Станиславова Савчева | Зам.окръжен прокурорна Окръжна прокуратура - Монтана | 16.06.2013 -16.06.2018 г. |
| 10 | Емилия Ангелова Станинска | Прокурорв Апелативна специализирана прокуратура | 16.06.2013 -16.06.2018 г. |
| 11 | Бонка Ганева Великова | Прокурорв Апелативна специализирана прокуратура | 16.06.2013 -16.06.2018 г. |
| 12 | Галина Христова Стоянова | Зам.административен ръководител-зам.апелативен прокурор на Апелативна прокуратура-София | 16.06.2013 -16.06.2018 г. |
| 13 | Даниела Благоева Ангелова-Осоговска | Прокурорв Апелативна специализирана прокуратура | 16.06.2013 -16.06.2018 г. |
| 14 | Димитрия Павлова Ганчева | Прокурорв Окръжна прокуратура -Пазарджик | 16.06.2013 -16.06.2018 г. |
| 15 | Емил Христов Дангов | Прокурор в Апелативна прокуратура София | 16.06.2013 –16.06.2018 г. |
| 16 | Деян Славов Динев | Прокурорв Софийска районна прокуратура | 16.06.2013 -16.06.2018 г. |

*Мотиви: Съгласно чл. 197, ал. 5, т. 1 ЗСВ в редакцията след измененията на закона Дв. бр.49/12.06.2018 г,. извънредно атестиране се провежда след приключване на периодичното атестиране, ако от последното периодично атестиране са изминали пет години и магистратът участва в конкурс за повишаване или преместване в длъжност. Цитираните законови предпоставки са налице за изброените по-горе участници в конкурсите за повишаване и заемане на длъжността „прокурор“ във ВКП, ВАП и за длъжността „следовател“ в НСлС.*

3.3. Да се изискат необходимите документи за провеждане на извънредно атестиране на посочените по-горе магистрати, съгласно чл. 54, ал. 2 от Наредба № 3/23.02.2017 г. на Пленума на ВСС.

3.4. ИЗПРАЩА на Комисията по атестирането и конкурсите при Съдийската колегия за произнасяне по компетентност по отношение откриване на процедури за атестиране на:

- Иво Николаев Петров – съдия в СРС, допуснат до участие в конкурса за повишаване в длъжност „следовател“ в НСлС и

- Йонита Цанкова Цанкова – съдия в Административен съд Ловеч, допусната до участие в конкурс за повишаване в длъжност „прокурор“ във ВАП.

Р-4. ОТНОСНО: Атестиране на допуснатите участници в конкурсите за повишаване в длъжност „прокурор“ в Специализираната прокуратура и „следовател“ в Следствения отдел в Специализираната прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. НЕ ОТКРИВА процедури за извънредно атестиране за участниците в конкурсите за повишаване в длъжност „прокурор“ в Специализираната прокуратура и „следовател“ в Следствения отдел в Специализираната прокуратура, за които след приключване на периодичното атестиране към датата на влизане в сила на ЗИД ЗСВ Дв.бр.49/12.06.2018 г. не са изминали 5 години от последното проведено периодично атестиране (считано от края на статистически отчетения период на предходното атестиране), поради липса на законовите предпоставки.

*Мотиви: Съгласно измененията на чл. 197, ал. 5, т. 1 ЗСВ Дв. бр. 49/12.06.2018 г., в сила от 16.06.2018 г. извънредно атестиране се провежда след приключване на периодичното атестиране, ако от последното периодично атестиране са изминали 5 години и магистратът участва в конкурс за повишаване или преместване в длъжност.*

*С промените в ЗСВ ДВ. бр. 49/12.06 2018 г. е отменен и текстът на § 206, ал. 1 от ЗИД ЗСВ Дв. бр. 62/09.08.2016 г., изискващ провеждане на извънредно атестиране и спрямо участниците в конкурси, атестирани по стария ред (до измененията в ЗСВ от август 2016 г.), ако в конкурсите участва кандидат, атестиран по новия ред. Ето защо за магистратите, от чието последно периодично атестиране е изминал период по-малък от законово определения 5 годишен, независимо от реда на проведеното атестиране и независимо от наличието на участници, атестирани по новия ред, не са налице основанията за провеждане на извънредно атестиране. Допълнително и разпоредбата на § 24 от ПЗР ЗИД ЗСВ, която предвижда довършване само на започналите до влизането в сила на ЗИД ЗСВ бр. 49/2018 г. процедури за извънредно атестиране във връзка с обявени конкурси за повишаване или преместване, както и за избор на административни ръководители в органите на съдебната власт*.

*Предвид гореизложеното, Комисията по атестирането и конкурсите счита, че за участниците, за които след приключване на периодичното атестиране към датата на влизане в сила на ЗИД ЗСВ Дв.бр.49/12.06.2018 г. не са изминали 5 години от последното проведено периодично атестиране (считано от края на статистически отчетения период на предходното атестиране*), *не следва да бъдат откривани процедури за извънредно атестиране във връзка с участието им в конкурсните процедури, а депозираните в тази връзка предложения следва да бъдат оставени без разглеждане. С оглед участието им в конкурсните процедури ще бъдат отчетени резултатите от последно проведеното атестиране, съгласно разпоредбата на чл. 192, ал. 1, изр. 1 от ЗСВ.*

Р-5. ОТНОСНО: Жалба от Вилен Стефан Мичев до Върховния административен съд против решение на Прокурорската колегия на Висшия съдебен съвет по т. 1 от протокол № 15/06.06.2018 г. за избор на административен ръководител на Апелативна прокуратура – Варна.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. Приема за сведение жалба от Вилен Стефан Мичев до Върховния административен съд против решение на Прокурорската колегия на Висшия съдебен съвет по т. 1 от протокол № 15/06.06.2018 г. за избор на административен ръководител на Апелативна прокуратура – Варна.

5.2. Изпраща на Владимир Чавдаров Станков – окръжен прокурор на Окръжна прокуратура - Варна, жалбата от Вилен Стефан Мичев, за сведение.

Р-6. ОТНОСНО: Жалба от Стефка Георгиева Якимова до Върховния административен съд против решение на Прокурорската колегия на Висшия съдебен съвет по т. 1 от протокол № 15/06.06.2018 г. за избор на административен ръководител на Апелативна прокуратура – Варна.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. Приема за сведение жалба от Стефка Георгиева Якимова до Върховния административен съд против решение на Прокурорската колегия на Висшия съдебен съвет по т. 1 от протокол № 15/06.06.2018 г. за избор на административен ръководител на Апелативна прокуратура – Варна.

6.2. Изпраща на Владимир Чавдаров Станков – окръжен прокурор на Окръжна прокуратура - Варна, жалбата от Стефка Георгиева Якимова, за сведение.

ЕДИННИ ФОРМУЛЯРИ

П-1. ОТНОСНО: Изготвяне на нова комплексна оценка за извънредно атестиране на Диана Велчева Спасова - прокурор в Софийска районна прокуратура, след изслушване в заседание на Прокурорската колегия на Висшия съдебен съвет на 06.06.2018 г.

С Решение на Комисията по атестирането и конкурсите по Протокол №12/03.04.2018г, т. П-27, на основание чл.204а ал.3 т.2 от ЗСВ, на Диана Спасова – прокурор в Районна прокуратура – София е изготвена комплексна оценка от атестирането „Добра“. По повод на изготвената оценка Диана Спасова е представила писмено възражение.

 С решение на Прокурорската колегия на Висшия съдебен съвет по Протокол № 15/6.06.2018 г. възражението е уважено и на основание чл.205 ал.3 от ЗСВ на Комисията по атестирането и конкурсите е възложено изготвянето на нова комплексна оценка.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ИЗГОТВЯ, на основание чл. 205, ал. 3 от ЗСВ, нова комплексна оценка „Добра“ на Диана Велчева Спасова - прокурор в Софийска районна прокуратура, с ранг „прокурор в АП“.

***Мотиви****:* След запознаване със съображенията, изложени при изслушването на прокурор Спасова, касаещи поставените оценки по част IV, т.1 и част част V, т.4, анализ на отменените актове и върнати дела, Комисията счита, че:

1.В Част IV, т.1 *„ Правни познания и умения за прилагането им“, определената оценка „4“ не следва да бъде увеличена.* Отменените актове по преписки на пр. Спасова – 7 бр. спрямо обжалваните такива (21бр.) са 33,3%, а по досъдебните производства – 1бр., са 25%.

Съобразно показателите, този критерий е качествен по своя характер и отразява качеството на работата на атестирания магистрат.

При прегледа на отменените актове на атестирания се установява, че действително в част от случаите първоначално постановлението на прокурор Спасова е било потвърдено от по-горестоящата прокуратура, но в последствие отменено от ВКП. От друга страна анализът на отменените постановления по преписки и наказателни производства показва, че част от тях се дължат на непълнота на проверките, което е довело и до прибързани правни изводи (напр. пр. пр. 202/2014 г. на СГП, по която постановеният отказ да се образува ДП е отменено от АП – София при извършения служебен контрол, като е посочено, че *„така изложената фактическа обстановка … не се споделя от настоящата инстанция … Не са налице данни за извършена проверка на договор с № 112/02.04.2009 г., поради което неправилно прокурорът от Софийска градска прокуратура е приел, че е налице основанието по чл. 24, ал. 1, т. 6 от НК за отказ от образуване на ДП“;* пр. пр. 7530/2013 г. на СГП, при която постановлението за отказ на прокурор Спасова е отменено от АП – София с мотива, че *извършената проверка е „непълна, откъдето атакуваният прокурорски акт се явява постановен при неизяснени обстоятелства“*)*.*

По преписка № 11733/2013 г. на СГП, приключила с постановление на прокурор Спасова за отказ да се образува ДП, при извършения служебен контрол от ВКП е посочено, че *„…..В мотивната част на прокурорския акт липсва систематизирано описание на установената фактическа обстановка, като настъпили обективно факти, дори не са били подредени по хронология.*

Непрецизност в изготвеното от прокурор Спасова постановление за спиране на досъдебното производство по пр. пр. № 11731/2009 г. е констатирано от АП София при извършения служебен контрол, в резултат на който същото е отменено като неправилно и незаконосъобразно.

В друга част от отменените актове на прокурор Спасова при произнасяне по инстанционни преписки, контролната инстанция е констатирала, че са изведени неправилни правни изводи при изяснена фактическа обстановка (напр. пр. пр. № 7940/2013 г. на СГП, по която при отмяната АП – София е приела, че *„от събраните материали по преписката следва извода, че не е налице възможността по един категоричен начин да се установи наличието на изисквания от законодателя пряк умисъл за извършено престъпление обсебване“;* пр. пр. № 4718/2015 г. на СГП, ВКП е отменила постановление на АП – София, с което е потвърдено постановление на прокурор Спасова по инстанционна преписка, като е посочено, че *„постановлението на АП – София е неправилно. Необосновано са възприети изводите на СГП, като не са анализирани критично с оглед целесъобразност и предвидимост на резултата от евентуално допълнително извършени проверовъчни действия“.*

При определяне на оценката, Комисията по атестирането и конкурсите съобрази и причините за върнатите 4 обвинителни акта от съда - допуснати съществени процесуални нарушения, които не могат да бъдат омаловажавани. Във всяко едно разпореждане или определение, с което делото е прекратено и върнато на прокурора, съдът е направил оценка на изложените в обвинителния акт обстоятелства и е мотивирал причините, които налагат връщане на делото, така например:

1. **НОХД № 877/2016г**. по описа на СОС. Делото е образувано за извършено престъпление по чл.343, ал.1, б.“б“ и „в“ от НК. С разпореждане от 28.12.2016г., по НОХД № 877/2016г. по описа на СОС, съдията докладчик е прекратил производството по делото и е върнал същото на прокурора за отстраняване на допуснато съществено процесуално нарушение, тъй като в диспозитива на обвинителния акт е възведено обвинение за нарушаване правилата за движение по чл.20, ал. 2, изр.2 ЗДвП, което нарушение е поставено в причинна връзка с настъпването на престъпния резултат. Същевременно в обстоятелствената част на обвинителния акт прокурорът не е изложил нито едно фактическо твърдение, нито фактически извод за наличието на такава опасност за движението, с която обвиняемият, като водач на МПС, е бил длъжен да се съобрази, като намали скоростта и при необходимост да спре. В целия обвинителния акт няма данни относно скоростта на движение на автомобила, управляван от обвиняемия, а това е съществен фактически пропуск от гледна точка на повдигнатото обвинение“.
2. **ВНОХД № 459/2014г.**по описа на СГС. С Решение от 20.03.2014г. е отменена присъдата на СРС по НОХД № 176/2012г. и делото е върнато на прокурора за отстраняване на допуснато съществено процесуално нарушение. От мотивите на решение става ясно, че датата, посочена в обвинителния акт за дата на която е извършено престъплението по чл.206, ал.1 НК, е невярна. Освен това не е посочено при какви условия подсъдимият е получил съгласието на собственика да ползва лекият автомобил; има ли договор и при какви условия, договорена ли е продажна цена и т.н. Все неясноти, които са довели до нарушения, налагащи връщане на делото.

**3. По НОХД № 5080/2013г**. (образувано след първоначално внесен от прокурор Спасова и върнат от съда ОА) И това дело отново е било прекратено и върнато на прокурора, с определение от 22.01.2015г., поради допуснати отстраними съществени процесуални нарушения свързани нарушаване правото на защита на подсъдимите, тъй като е допуснато изменение на обвинението досежно размера на имуществената щета в предходно съдебно заседание. Горното обстоятелство не е било известно на пр. Спасова, тъй като тя не е участвала в съдебното заседание при изменение на обвинението, което се отчита от КАК.

Обобщеният извод за констатирани пропуски, основан на причините за отменените актове и върнати дела, не бележат системност, но следва да бъдат съобразени, което обосновава определянето на поставената оценка по този критерий.

2. Определената *по специфичния критерий в част V, т.4,* оценка „4“ също не следва да бъде увеличавана. Поставената оценка е с оглед броя върнати от съда актове и броя на отменените при инстанционния, служебен и съдебен контрол постановления за отказ или за прекратяване на досъдебни производства. Това е количествен критерий, както личи и от наименованието му, по който се оценява броят на отменените преписки и върнати от съда прокурорски актове.

В останалата част определените оценки по общите и специфични критерии за атестиране не следва да бъдат коригирани.

Анализът на работата на прокурор Спасова отговаря на изискванията залегнали в чл.65, ал.3, а именно прокурор Спасова притежава необходимата квалификация, достижения и професионална компетентност за съответната длъжност, в цялост ефективно и добросъвестно изпълнява служебните си задължение на нивото на изискванията, без да ги надхвърля.

С оглед изложеното, Комисията по атестирането и конкурсите определя комплексна оценка „Добра" (4,44) на Диана Велчева Спасова - прокурор в Софийска районна прокуратура.

1.2. Предлага на Прокурорската колегия на ВСС да проведе, на основание чл. 196, т. 4 във вр. чл. 197, ал. 5, т. 2 от ЗСВ, извънредно атестиране на Диана Велчева Спасова - прокурор в Софийска районна прокуратура, с ранг „прокурор в АП“.

1.3. Предлага на Прокурорската колегия на ВСС да приеме, на основание чл. 197, ал. 6 от ЗСВ във връзка чл. 205, ал. 3 от ЗСВ, комплексна оценка от атестирането „ДОБРА" на Диана Велчева Спасова - прокурор в Софийска районна прокуратура, с ранг „прокурор в АП“.

1.4. ВНАСЯ предложението в заседанието на Прокурорската колегия на ВСС, насрочено на 26.06.2018 г., за разглеждане и произнасяне.

П-2. ОТНОСНО: Предложение от Силвия Борисова Русева - следовател в Следствен отдел в Специализираната прокуратура за извънредно атестиране.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРОВЕЖДА извънредно атестиране, на основание чл. 196, ал. 4 във вр. чл. 197, ал. 5, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Силвия Борисова Русева - следовател в Следствен отдел в Специализираната прокуратура.

2.2. Предоставя, на основание чл. 205, ал. 1 от ЗСВ, на Силвия Борисова Русева - следовател в Следствен отдел в Специализираната прокуратура, резултатите от атестирането за запознаване.

П-3. ОТНОСНО: Предложение от административния ръководител на Софийска градска прокуратура за периодично атестиране на Николай Кръстев Кръстев - следовател в Следствен отдел в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРОВЕЖДА периодично атестиране, на основание чл. 196, т. 3 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Николай Кръстев Кръстев - следовател в Следствен отдел в Софийска градска прокуратура.

3.2. Предоставя, на основание чл. 205, ал. 1 от ЗСВ, на Николай Кръстев Кръстев - следовател в Следствен отдел в Софийска градска прокуратура, резултатите от атестирането за запознаване.

П-4. ОТНОСНО: Предложение от административния ръководител на Районна прокуратура - Плевен за придобиване статут на несменяемост на Ана Симеонова Василева - прокурор в Районна прокуратура - Дупница.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРОВЕЖДА атестиране за придобиване статут на несменяемост, на основание чл. 196, т. 2 от ЗСВ, и ИЗГОТВЯ, на основание чл. 204а, ал.3, т.2 от ЗСВ, комплексна оценка „ДОБРА“ на Ана Симеонова Василева - прокурор в Районна прокуратура - Дупница.

4.2. Предоставя, на основание чл. 205, ал. 1 от ЗСВ, на Ана Симеонова Василева - прокурор в Районна прокуратура - Дупница, резултатите от атестирането за запознаване.

П-5. ОТНОСНО: Предложение от административния ръководител на Районна прокуратура - Добрич за предварително атестиране на Даниел Миленов Илиев - младши прокурор в Районна прокуратура - Добрич.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРОВЕЖДА предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Даниел Миленов Илиев - младши прокурор в Районна прокуратура - Добрич.

5.2. Предоставя, на основание чл. 205, ал. 1 от ЗСВ, на Даниел Миленов Илиев - младши прокурор в Районна прокуратура - Добрич, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

П-6. ОТНОСНО: Предложение от Георги Тодоров Чинев - административен ръководител - окръжен прокурор на Окръжна прокуратура - Бургас, с ранг „прокурор в АП“, за повишаване на място в по-горен ранг „прокурор във ВКП и ВАП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Георги Тодоров Чинев - административен ръководител - окръжен прокурор на Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС, считано от датата на вземане на решението.

6.2. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

П-7. ОТНОСНО: Предложение от административния ръководител на Окръжна прокуратура - Бургас за повишаване на Андрей Обретенов Червеняков - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Андрей Обретенов Червеняков - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС, считано от датата на вземане на решението.

7.2. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

П-8. ОТНОСНО: Предложение от административния ръководител на Окръжна прокуратура - Бургас за повишаване на Галя Славчева Маринова - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Галя Славчева Маринова - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС, считано от датата на вземане на решението.

8.2. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

П-9. ОТНОСНО: Предложение от административния ръководител на Окръжна прокуратура - Бургас за повишаване на Мануел Тотев Манев - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Мануел Тотев Манев - прокурор в Окръжна прокуратура - Бургас, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

ПРЕДЛОЖЕНИЕ ЗА ИЗВЪНРЕДНО АТЕСТИРАНЕ

П-10. ОТНОСНО: Предложение от административния ръководител на Апелативна прокуратура - София за извънредно атестиране на Стойчо Тодоров Ненков - прокурор в Апелативна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. НЕ ОТКРИВА процедура за извънредно атестиране на Стойчо Тодоров Ненков - прокурор в Апелативна прокуратура – София, поради липса на законовите предпоставки.

*Мотиви: Със ЗИД ЗСВ, обнародван в ДВ бр. 49/12.06.2018 г. са приети изменения в института на извънредното атестиране, разписан в чл. 197, ал.5, касаещи една от кумулативните предпоставките за провеждането му. В новата редакция досегашното условие за наличие на период от повече от 3 г. от последното атестиране е заменено с изискването за наличие на 5 години от последното периодично атестиране.*

*Видно от персоналните данни, прокурор Ненков има придобит статут на несменяемост и проведени две периодични атестирания, второто от които през 2015 г., чийто статистически отчетен период обхваща 17.02.2011-17.02.2015 г. Комисията по атестирането и конкурсите счита, че към момента на разглеждане на предложението не е налице цитираната по-горе предпоставка, а именно изминал период от повече от 5 години от последното атестиране, поради което предложението на административния ръководител – апелативен прокурор на Апелативна прокуратура София за откриване на процедура за извънредно атестиране на прокурор Ненков следва да бъде оставено без уважение.*

10.2. Да се уведоми административният ръководител - апелативен прокурор на Апелативна прокуратура - София за решението по т. 10.1.

ПРЕДЛОЖЕНИЯ ЗА ПРЕДВАРИТЕЛНО АТЕСТИРАНЕ

П-11. ОТНОСНО: Предложение от Главния прокурор за предварително атестиране на Бранимира Веселинова Вергова - следовател в Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ОТКРИВА, на основание чл. 196, т. 1 от ЗСВ, процедура за предварително атестиране на Бранимира Веселинова Вергова - следовател в Национална следствена служба, за периода 22.06.2015 г. - 22.06.2018 г.

11.2. Да се изискат от административния ръководител на Националната следствена служба необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

П-12. ОТНОСНО: Предложение от Главния прокурор за предварително атестиране на Нели Симеонова Цветкова - следовател в Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ОТКРИВА, на основание чл. 196, т. 1 от ЗСВ, процедура за предварително атестиране на Нели Симеонова Цветкова - следовател в Национална следствена служба, за периода за периода 22.06.2015 г. - 22.06.2018 г.

12.2. Да се изискат от административния ръководител на Националната следствена служба необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

П-13. ОТНОСНО: Предложение от административния ръководител на Районна прокуратура - Благоевград за периодично атестиране на Биляна Димитрова Гълъбова - прокурор в Районна прокуратура - Благоевград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ОТКРИВА, на основание чл. 196, т. 3 от ЗСВ, процедура за периодично атестиране на Биляна Димитрова Гълъбова - прокурор в Районна прокуратура – Благоевград, за периода 18.06.2013г. – 18.06.2018 г.

13.2. ВЪЗЛАГА на постоянната атестационна комисия при Апелативна прокуратура – София, на основание 204, ал. 1 от ЗСВ вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

П-14. ОТНОСНО: Извънредно атестиране на Георги Методиев Асенов - прокурор в Окръжна прокуратура - Плевен във връзка с решение на КАК-ПК по протокол № 1/16.01.2018 г., т. Р-11.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, т. 4 във вр. чл. 197, ал. 5, т. 2 от ЗСВ, извънредно атестиране на Георги Методиев Асенов - прокурор в Окръжна прокуратура – Плевен, с ранг „прокурор във ВКП и ВАП“.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 197, ал. 6 от ЗСВ, комплексна оценка от атестирането „МНОГО ДОБРА" на Георги Методиев Асенов - прокурор в Окръжна прокуратура – Плевен, с ранг „прокурор във ВКП и ВАП“.

14.3. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

ДОПЪЛНИТЕЛНИ ТОЧКИ

Р-7. ОТНОСНО: Писмо от председателя на Постоянната атестационна комисия при Апелативна прокуратура - София във връзка с наличие на основания за самоотвод, респ. отвод при атестиране.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. Атестиране на прокурор, участник в конкурс, в който са допуснати до участие и всички членове на Постоянна атестационна комисия, се явява основание за отвод/самоотвод.

7.2. Процедурата по периодично атестиране на Юлиана Симеонова Радойкова – прокурор в Софийска районна прокуратура, *(открита с решение по протокол № 12/03.04.2018 г., т. П-25)*, ще бъде извършена от Комисията по атестирането и конкурсите към Прокурорската колегия на ВСС, предвид изложените обстоятелства в писмо № 2413/2018 г. на председателя на Постоянната атестационна комисия при Апелативна прокуратура – София.

7.3. Да се изискат от председателя на Постоянната атестационна комисия при Апелативна прокуратура – София всички събрани документи във връзка с процедурата по периодично атестиране на Юлиана Симеонова Радойкова – прокурор в Софийска районна прокуратура.

7.4. За решението по т. Р-7 да се уведоми председателят на Постоянната атестационна комисия при Апелативна прокуратура – София.

Р-8. ОТНОСНО: Жалба от Стамен Стоянов Стаматов до Върховния административен съд срещу решения Прокурорската колегия на Висшия съдебен съвет по т. 11.1 и т. 11.3 от протокол № 14/23.05.2018 г., с които е оставено без уважение възражението по изготвената му комплексна оценка.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. Приема за сведение жалбата от Стамен Стоянов Стаматов до Върховния административен съд срещу решения на Прокурорската колегия на Висшия съдебен съвет по т. 11.1 и т. 11.3 от протокол № 14/23.05.2018 г.

П-15. ОТНОСНО: Извънредно атестиране на Христо Янков Георгиев - прокурор в Окръжна прокуратура - Благоевград във връзка с решение на КАК-ПК по протокол № 14/24.04.2018 г., т. Р-2.1.2.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРОВЕЖДА извънредно атестиране, на основание чл. 196, ал. 4 във вр. чл. 197, ал. 5, т. 2 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Христо Янков Георгиев - прокурор в Окръжна прокуратура – Благоевград.

15.2. Предоставя, на основание чл. 205, ал. 1 от ЗСВ, на Христо Янков Георгиев - прокурор в Окръжна прокуратура - Благоевград, резултатите от атестирането за запознаване.

П-16. ОТНОСНО: Предложение от административния ръководител на Районна прокуратура - Смолян за предварително атестиране на Георги Филипов Харизанов - младши прокурор в Районна прокуратура - Смолян.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРОВЕЖДА предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Георги Филипов Харизанов - младши прокурор в Районна прокуратура - Смолян.

16.2. Предоставя, на основание чл. 205, ал. 1 от ЗСВ, на Георги Филипов Харизанов - младши прокурор в Районна прокуратура - Смолян, резултатите от атестирането за запознаване.

П-17. ОТНОСНО: Предложение от административния ръководител на Районна прокуратура - Ловеч за предварително атестиране на Веселина Стоянова Стоянова - младши прокурор в Районна прокуратура - Ловеч.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ПРОВЕЖДА предварително атестиране, на основание чл. 196, т. 1 от ЗСВ, и ИЗГОТВЯ, на основание чл. 204а, ал.3, т.3 от ЗСВ, комплексна оценка „МНОГО ДОБРА“ на Веселина Стоянова Стоянова - младши прокурор в Районна прокуратура – Ловеч.

17.2. Предоставя, на основание чл. 205, ал. 1 от ЗСВ, на Веселина Стоянова Стоянова - младши прокурор в Районна прокуратура - Ловеч, резултатите от атестирането за запознаване.

П-18. ОТНОСНО: Предложение от административния ръководител на Районна прокуратура - Кюстендил за предварително атестиране на Диляна Бориславова Барбутова - младши прокурор в Районна прокуратура - Кюстендил.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 196, т. 1 от ЗСВ, да проведе предварително атестиране на Диляна Бориславова Барбутова - младши прокурор в Районна прокуратура - Кюстендил.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 197, ал. 6 от ЗСВ, комплексна оценка от атестирането „МНОГО ДОБРА" на Диляна Бориславова Барбутова - младши прокурор в Районна прокуратура - Кюстендил.

18.3. ВНАСЯ предложението в заседанието на Прокурорската колегия на ВСС, насрочено на 04.07.2018 г., за разглеждане и произнасяне.

П-19. ОТНОСНО: Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1 При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | РП-ЕЛХОВО | Стойко Иванов Иванов | Адм. р-л – районен прокурор | Н. Златкова |
| 2 | РП-ХАСКОВО | Санко Сабинов Банчев | мл.прокурор | С. Попова |
| 3 | РП-БОТЕВГРАД | Теодора Йонкова Йонова | мл.прокурор | М. Василев |
| 4 | РП- БОТЕВГРАД | Силвия Тодорова Евстатиева | мл.прокурор | П. Маринова |
| 5 | РП-ПЛОВДИВ | Мирослав Емилов Йосифов | прокурор | Н. Златкова |
| 6 | РП-ПЛОВДИВ | Евгений Владимиров Милев | прокурор | Н. Златкова |
| 7 | РП- ПЛОВДИВ | Бригита Пламенова Байрякова | прокурор | М. Василев |

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

ПРИ ПРОКУРОРСКАТА КОЛЕГИЯ: (п)

 ДАНИЕЛА МАШЕВА